इस छोटी-सी कविता में बहुत गहरी बात कही गई है । सबसे पहले आप यह जरूर जानना चाहेंगे यह ‘ललंग संस्कृति’ है क्या ? ‘ललंग’ यानी लाल रंग की संस्कृति । जब कोई चीज या प्रथा बहुत लम्बे समय से चली आ रही हो तो उसे संस्कृति ही कहा जाएगा । यहाँ ‘ललंग संस्कृति’ दो अर्थों में प्रयुक्त हुआ है । ऊपर की चार पंक्तियों में बलि प्रथा का चित्रण किया गया है । सांस्कृतिक तीर्थ स्थलों पर दी जाने वाली बलियों का रक्त नाली में ही बहता है । कवि इस संस्कृति का विरोध करता है ।